25 d'abril Marxa a València Unir l'esquerra valenciana per fer fora el PP MANIFESTACIÓ · Milers de persones es manifesten a València seguint la convocatòria d'ACPV reclamant el canvi a la Generalitat E.P. La proximitat de les eleccions del 2007 i l'esperança d'un canvi al govern de la Generalitat Valenciana van animar ahir la gent a sortir a manifestar-se pels carrers de València. De fet, aquesta tradicional manifestació amb motiu del 25 d'abril que convoca anualment Acció Cultural del País Valencià (ACPV) es va convertir en una de les més nombroses dels últims anys. Al voltant de 50.000 persones, segons l'organització, van recórrer el tram que va de la plaça Sant Agustí fins a la plaça del Parterre sota el lema País Valencià, sí. Un canvi és possible: fem-lo realitat. Una autèntica crida als partits a l'esquerra del PSPV-PSOE -que no va donar suport a la marxa- perquè pactin prèviament a les eleccions del 2007 i després, juntament amb els socialistes, puguin fer fora el PP del govern de la Generalitat Valenciana. El president d'ACPV, Eliseu Climent, erigint-se com a intermediari del possible pacte preelectoral, va dir: "Hem convidat a aquest acte de tancament els partits polítics que poden portar un canvi profund i real al País Valencià", per afegir, "el futur de tots està ara més que mai en les vostres mans". Es referia a Glòria Marcos, coordinadora general d'Esquerra Unida del País Valencià (EUPV), a Enric Morera, secretari general del Bloc Nacionalista Valencià (Bloc), a Agustí Cerdà, president d'Esquerra Republicana del País Valencià (ERPV) i diputat a Madrid, a Carles Arnal d'Els Verds-Esquerra Ecologista (EV-EEPV), i a Joan Francesc Peris, d'Els Verds del País Valencià (EV-PV). Tots ells portaven la segona pancarta de la manifestació mentre que la primera la duien portaveus d'organitzacions socials que hi donaven suport. Al costat de Climent hi havia, entre altres, Diego Gómez, president d'Escola Valenciana, Tonetxo Pardiñas, de la Societat Coral el Micalet, i Amparo Salvador, del Fòrum per la Memòria. Davant d'ells, una banda de música formada per més de 30 membres d'arreu del País Valencià i acompanyada per uns deu dolçainers, entre ells un component del grup Obrint Pas, va delectar la concurrència amb melodies dels balcans mesclades amb músiques valencianes. Estatut descafeïnat Però aquests no van ser els únics músics que van animar aquesta marxa, en què no van deixar de succeir-se pancartes en contra de la reforma de l'Estatut valencià, com ara "Nou Estatut. Descafeïnat 100%. PP-PSOE", així com altres en defensa del territori com "Som un país no un PAI [pla de desenvolupament urbanístic]". Dolors Camats, diputada d'Iniciativa per Catalunya, i Antoni Vives, membre de l'executiva de CDC, van ser els únics polítics de Catalunya que hi van assistir, juntament amb centenars de joves catalans arribats en autocars. El crit d'"Independència dels Països Catalans" no va faltar en aquesta manifestació pacífica i tenyida més que mai de senyeres i estelades. http://www.avui.cat/avui/diari/06/mai/07/193705.htm La marxa del 25 d´Abril reivindica la unitat de l'esquerra per a desbancar al PP en 2007. La marxa convocada per Acció Cultural del País Valencià (ACPV) per a commemorar l'aniversari de la batalla d'Almansa de 1707 va assolir congregar ahir a la tarda en els carrers del centre de València a quasi 50.000 persones, segons l'organització, i 6.000, segons la Policia Local. en la capçalera. Arnal, Morera, Marcos, Peris i Cerdà van portar la segona pancarta de la marxa. J. V. Gámir/J. M. Rambla, València J. V. Gámir/J. M. Rambla, València Els convocants de la manifestació del 25 d'Abril van alertar a través del seu manifest que la Comunitat Valenciana torna a estar amenaçada per «una nova i perillosa Almansa» Ñrepresentada per la «especulació» urbanística i el nou i «submís» Estatut de AutonomíaÑ i van demanar als partits polítics situats a l'esquerra del PSPV-PSOE que «unisquen esforços i presenten una alternativa única, integradora i creïble» per a aconseguir el canvi polític en les eleccions de 2007, quan es complisca el 300 aniversari de la batalla que va deixar sense furs a la Comunitat. La primera pancarta, amb el lema País Valencià, sí, va eixir de la plaça de San Agustín pocs minuts després de les sis de la vesprada. La portaven el president de ACPV, Eliseu Climent, i els representants d'altres set associacions cíviques, culturals i reivindicatives: Societat Coral El Micalet, Escola Valenciana, Fòrum per la Memòria, Compromís pel Territori, Salvem el Cabanyal, Xúquer Viu i Per l'Horta. Darrere, una segona pancarta amb el lema Per la llengua i el territori va assolir congregar després de si als cinc protagonistes d'un hipotètic pacte preelectoral a l'esquerra del PSPV: la coordinadora de Esquerra Unida, Glòria Marcos, el secretari general del Bloc, Enric Morera, el president de Esquerra Republicana del País Valencià, Agustí Cerdà, el portaveu de Els Verds del País Valencià, Joan Francesc Peris, i el portaveu de Els Verds-Esquerra Ecologista, Carles Arnal. Tots van apostar pel pacte, però també tots es van mostrar cautos davant la possibilitat d'arribar-lo a. Marcos va assegurar que «no és fàcil» però que «es va a intentar»; Morera va dir que el Bloc «no defraudarà les expectatives»; Cerdà va alertar que «la suma en si mateixa no és significativa», doncs «l'important és el que hi ha darrere»; Peris va considerar que la unió «serà clau per al canvi polític», i Arnal ho va qualificar «necessari» no només per a «tirar al PP», sinó també perquè «el PSPV no governe amb majoria absoluta». Després d'unes paraules als periodistes, els cinc van començar a caminar en direcció a San Vicente Màrtir. Quan van entrar en el carrer, diverses persones van proferir crits de Unitat, unitat. L'acte va acabar com va començar. En el seu discurs, Climent es va dirigir, «en nom de tots», als cinc líders . «El nostre futur, el futur de tots, està ara més que mai en les vostres mans», els espetó poc després de les vuit de la vesprada. Abans, nombroses banderes, cançons i pancartes van acompanyar en el seu recorregut als manifestants, bona part dels quals van assistir després al concerte Som d'un país, som del món, organitzat a les nou de la nit en l'aparcament del campus de Tarongers amb les actuacions de  Jonathan ,  Leire , Lax'n'busto i La Gossa Sorda. Font: Levante 
Ningú ha parlat dels incidents que protagonitzaren els Yomus i el Frente Atlètico després de la manifestació. Molta gent d'esquerres i/o independentista fou atacada per aquestos feixistes quan anaven camí del concert a l'Avinguda d'Aragó. La policia actuà lamentablement i els skinetos s'eixiren amb la seua. Doncs això, no ens oblidem d'ells, cap agressió sense resposta!
Doncs jo no els puguí evitar.
Ostres... us van agredir? 
en efecte
Collons... Ànims i la meva solidaritat. Res greu? 
Ferides, sang i el braç dret fotut, però gràcies a Dèu res més. He de donar les gràcies a unes xiques de la  Javier  que m'ajudaren. Gràcies. 
Denuncia-ho, o fes-ho saber o el què calgui. No pot ser que any rere any es repeteixin agressions impunement abans i després del concert. 
què vaig a denunciar? que uns tios que anaven tots amb el cap rapat que pareixien clons m'han apallisat? Amés els furgons policials estaven al costat i només feien llumenetes intentant dispersar-los però ni s'aproparen fins que no començaren a vore que la cosa no s'acabava. No se pot fer res.
Vas anar a l'hospital? Si tens el 'parte' l'hospital acostuma a fer denúncia, sinó ho pots fer tu mateix. No amb l'intenció que detinguin a ningú cosa prou improbable, sinó pq quedi constància dels fets i de la repetició constant d'aquests. 
no aní a l'hospital, m'atengueren a tarongers a la creu roja.
Em sap greu. Va intervenir la policia al final?
intervingué massa tard i només tractà de separar els nazis dels agredits, els primers eixiren corrents i un d'ells acabà amb el nas trencat (un dels agredits ho feu d'un cop de puny)